**Предварителна оценка на въздействието на проект на нов Правилник за устройството и дейността на ОП „Социално предприятие за хора с увреждания - Пловдив“**

|  |  |
| --- | --- |
| Елементи на оценката | Аргументация |
| Основания за  иницииране  на промени | Чрез приемането на нов Правилник за устройството и дейността на ОП „Социално предприятие за хора с увреждания - Пловдив“ се цели да се разшири предмета на дейност на предприятието, както и да се отговори на изискванията на Закона за предприятията на социалната и солидарна икономика за вписване на предприятието в Регистъра на социалните предприятия.  Освен гореизброените промени е належащо текстовете на Правилника да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и на относимото законодателство. |
| Заинтересовани  групи | Заинтересованите страни и засегнатите групи от приемането на Правилника за устройството и дейността на ОП „Социално предприятие за хора с увреждания“ са: община Пловдив, други общински звена на бюджетна издръжка и пряко ОП „Социално предприятие за хора с увреждания - Пловдив" и неговите служители. |
| Анализ на разходи и  ползи | За прилагане на Правилника за устройството и дейността на ОП „Социално предприятие за хора с увреждания“ не е необходимо разходването на бюджетни средства.  Разширяването на предмета на дейност на предприятието със създането на възможност за производство на продукция за нуждите на община Пловдив и звената й, създава още един способ за реализация на продукцията на предприятието, като по този начин биха могли да се спестят бюджетни средства и вместо на външи конрагенти, изработването на определени видове артикули се възложи на общинското предприятие. |
| Административна тежест и структурни  промени | Не са необходими други административни промени към настоящия момент. |
| Въздействие върху нормативната  уредба | С приемането на новия Правилник за устройството и дейността на ОП „Социално предприятие за хора с увреждания - Пловдив“ ще се отмени Правилника за устройството и дейността на ОП „Социално предприятие за хора с увреждания - Пловдив“, приет с Решение № 290 от 26.07.2018 г, взето с Протокол №12 от 26.07.2018 г., на Общински съвет – Пловдив, изм. и доп. с Решение №346, взето с Протокол №16 от 03.10.2019г., на Общински съвет – Пловдив. |